與辯才東坡道潛倡和詩
作者：錢勰
朝代：宋

paragraphs: 幻泡昧空色，真夢迷黄邱。
宦學類狂走，爾來三十秋。
齒髪非他時，歲月不我留。
古剎插亂石，蟄龍蟠霞湫。
天人大導師，駐錫今白頭。
安住善護念，晚節非沉浮。
昔嘗同出處，未用相劣優。
權寔分二乘，股肱均九流。
今知攪攪者，詎得逍遙游。
從茲許禮足，尚可治幽憂。